Diari Oficial de la Generalitat Valenciana


Sumari del DOGV 7938, del 16-12-2016 (2016/9285)

RESOLUCIÓ de 18 de novembre de 2016, del director general de Política Educativa, per la qual s'autoritza a determinats centres l'aplicació dels programes de millora de l'aprenentatge i del rendiment (PMAR) per al curs 2016-2017.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/9285


Data del document
:   18-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 18 de novembre de 2016, del director general de Política Educativa, per la qual s'autoritza a determinats centres l'aplicació dels programes de millora de l'aprenentatge i del rendiment (PMAR) per al curs 2016-2017. [2016/9285]  
La Llei orgànica per a la millora de la qualitat educativa (LOMCE) estableix en el seu article 27 els programes de millora de l'aprenentatge i del rendiment. Aquests programes aniran dirigits preferentment a l'alumnat que presente dificultats rellevants d'aprenentatge no imputables a la falta d'estudi o esforç.  
En el desenvolupament de l'esmentat article 27 de la LOMCE, en el Reial Decret 1105/2014, de 26 de desembre, pel qual s'estableix el currículum bàsic de l'Educació Secundària Obligatòria i del Batxillerat, s'arreplega en el seu article 16 que les administracions educatives regularan les mesures d'atenció a la diversitat entre les quals es troben els programes de millora de l'aprenentatge i del rendiment.  
D'altra banda, l'article 19 del Reial Decret 1105/2014 ja esmentat, en el seu apartat 3, regula que les administracions educatives podran optar per organitzar aquests programes de forma integrada, o per matèries diferents a les establides amb caràcter general.  
La Comunitat Valenciana, en el seu Decret 87/2015, de 5 de juny, del Consell, pel qual estableix el currículum de l'Educació Secundària Obligatòria i del Batxillerat, inclou, en el seu article 22, el Programa de millora de l'aprenentatge i del rendiment entre les mesures extraordinàries d'atenció a la diversitat i atorga als centres autonomia per a adoptar les mesures més adequades a les característiques del seu alumnat i que permeten el millor aprofitament dels recursos de què dispose. A més, l'article 30, estableix les condicions, els procediments d'accés de l'alumnat, la metodologia, l'avaluació i promoció aplicable al Programa.  
L'anteriorment esmentat article 30.3, del Decret 87/2015, de 5 de juny, del Consell, també indica que la Conselleria d'Educació, Investigació, Cultura i Esport ha d'establir els termes en els quals els centres docents determinaran la modalitat d'impartició, tant en segon curs com en tercer, de forma integrada o per àmbits.  
El 28 de juliol de 2016 la Secretaria Autonòmica d'Educació i Investigació va publicar la Resolució per la qual es van dictar instruccions per a l'aplicació dels programes de millora de l'aprenentatge i del rendiment per al curs 2016-2017 (DOCV 02.08.2016).  
Per tot el que s'ha exposat, en virtut de les competències establides en el Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport (DOCV 7620, 22.09.2015), resol:  
  
  
Primer. Autorització  
1. En l'annex I es relacionen els centres docents públics autoritzats per a organitzar un grup específic del PMAR de 3r d'ESO per al curs 2016-2017, proposats a la Direcció General de Centres i Personal Docent d'acord amb la Resolució de 28 de juliol, abans citada.  
2. En l'annex II es relacionen els centres privats concertats autoritzats per a organitzar un grup específic del PMAR de 3r d'ESO per al curs 2016-2017, proposats a la Direcció General de Centres i Personal Docent d'acord amb la Resolució de 28 de juliol, abans citada. L'assignació de recursos corresponent té en compte la continuïtat a la qual es refereixen els apartats 3 i 4 de la instrucció primera d'aquesta resolució.  
  
3. En l'annex III es relacionen els centres docents públics en els quals queda sense efecte l'autorització per a organitzar un grup específic del PMAR de 3r d'ESO per al curs 2016-2017.  
4. La Secretària Autonòmica d'Educació i Investigació podrà revocar l'autorització concedida, oït el director del centre públic o titular del centre educatiu, en el cas de centre privat concertat, si es comprova que no es compleixen els requisits establits en les instruccions per a l'aplicació dels programes de millora de l'aprenentatge i del rendiment per al curs 2016-2017 (DOCV 02.08.2016).  
  
Segon. Inspecció d'Educació  
La Inspecció d'Educació vetlarà pel compliment i aplicació d'aquests programes autoritzats per al curs acadèmic 2016-2017, en coordinació amb la Direcció General de Política Educativa.  
  
Tercer. Producció d'efectes  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Educació i Investigació en el termini d'un mes a comptar de l'endemà de la seua signatura.  
  
València, 18 de novembre de 2016.- El director general de Política Educativa: Jaume Fullana Mestre.